Tygerberg – Kubus Koning – Tygerberg Stories
Niewoudt reageer: "Bedryf is g'n foefie nie!"
Nóg 'n storm het gister weer oor die kubusbedryf gewoed nadat 'n Sondagkoerant aantuigings gemaak het dat als net 'n reklamefoefie is.
Adriaan Nieuwoudt, kubusbaas van Garies, het als ten sterkste ontken, ook gerugte dat die hele bedryf neerkom op 'n kettingbrief-aksie.
Volgens Nieuwoudt sal die bedryf beslis nie sommer binnekort in duie stort nie.
Die Burger se kantoor is gister oorval met oproepe van talle ontstelde kubuskwekers om te verneem of die gerugte waar is en of hulle dalk moontlik hul geld sal verloor.
Nieuwoudt hou vol dat sy kubusbedryf nie bloot 'n reklamefoefie is vir gratis bemarking van sy nuwe skoonheidsmiddel, Cleosec, nie.
(Die Burger, 24 September 1985)
Kubus Koning maak hand oop
Parow se Burgersentrum was Donderdagaand 'n polsende "onderwêreld" met die bekendstelling, deur Adriaan Nieuwoudt, van sy langverwagte skoonheidsproduk, Cleosec. Reusagtige pryse, waaronder 'n silwer Porsche 911 Carrera ter waarde van R70 000 en 'n Golf, is deur Nieuwoudt se vrou, Flossie, en sy welbedeelde sekretaresse, Maffie, aan die 20 wenners van sy Cleosec-wedstryd uitgedeel.
Die sowat 400 uitgesoekte gaste is genooi van oor die hele land. Nieuwoudt, uitgedos in 'n aandpak en 'n tamaai rooi strikdas, het in 'n kort toespraak gesê: "Ons stel nie in die kritici van doemprofete belang nie."
Hy moes lank skerm om sy wonderproduk van mense weg te hou wat dit voor die tyd wou sien. Toe bulder hy: "Hier is dit!" waarna hy sy "velherstelroom, vogroom en 'n skoonmaakroom" aan die gaste bekendgestel het.
Vyf geskenkpakkies is ook uitgedeel en elke dame by die glansgeleentheid het ook 'n "klein monstertjie" gekry. Party van die vroue het opgewonde gekoer oor dié onverwagse meevallertjie.
Een van die gelukkige dames wat die pragtige geskenkpakkie gewen het, het die volgende te sê gehad: "Wurms in die kubus of te not, vanaand gaan ek die herstelroom aansmeer. Dit voel so glad."
Die aand is afgesluit met 'n gesakkie-sakkie, rock en wals vir 'n vale! En dit was 'n tyd vir "vrede en strydbyle begrawe".
Gert Niewoudt, broer van Adriaan, wat Rapport op Garies wou vermoor, kom sê dag: "Weet jy dat ek na julle verlang het?" vra hy met oortuiging . . .
(Die Rapport, 25 November 1984)
Die man van die uur! 'n Passievolle Adriaan Nieuwoudt by die glansryke bekendstelling van sy opspraakwekkende skoonheidsreeks, Cleosec.
"Laat ek sien hoeveel jonger ek jou kan maak," beduie Cornelia Swanepoel, links, aan Ewie Dixon (asof Nieuwoudt se nuwe wonderroom 'n wafferse verjongingskuur is). Sy het 'n geskenkpakkie skoonheidsmiddels by Cleosec se glansryke afskop gewen. Hier probeer Bettie Wiesner ook van die "wondermiddel". Ál drie is boorlinge van Bellville.
Nieuwoudt 'kan vrot melk nou terugkoop'
Die likwidateurs van Adriaan Nieuwoudt het hom gesê hy kan maar sy vrot melk terugkoop om moontlik vir sy skoonheidsreeks, Cleosec, te gebruik.
Nieuwoudt het gereageer met: "Ek sal die aanbod mettertyd oorweeg."
Kubus-kwekery se voorlopige likwidateurs het beslag gelê op hierdie "fonds". By Nieuwoudt se "fabriek" in Parow, hurk (van links) Koos van Rensburg, Manie Rheeder en Jannie Rousseau by die hope vrot melk.
(Die Burger, 15 Maart 1985)
Gert Theron jailed in US for kubus fraud!
WASHINGTON – A South African businessman from Parow has been sentenced to 18 months imprisonment for his part in a multi-million dollar kubus milk culture copycat scam in die USA.
Gert Theron was the last of about 12 people to be sentenced for the racket involving an estimated R160 million from about 28 500 unsuspecting investors. His bail was set at R550 000.
Frans Theron, Gert's brother, pleaded guilty to mail fraud conspiracy for a dismissal of 42 mail fraud charges.
US investors paid R70 for each "lactic activator kit" and were told the cultures would be used in a line of cosmetic products. Some were produced, but 90% of the cultures were recycled into kits for resale.